CELEX: E2015P0023
Language: fi
Date: 2015-08-17 00:00:00
Title: EFTAn valvontaviranomaisen 17 elokuuta 2015 Liechtensteinin ruhtinaskuntaa vastaan nostama kanne (Asia E-23/15)

10.12.2015   
            
            
               FI
            
            
               Euroopan unionin virallinen lehti
            
            
               C 410/8
            
         EFTAn valvontaviranomaisen 17 elokuuta 2015 Liechtensteinin ruhtinaskuntaa vastaan nostama kanne
   (Asia E-23/15)
   (2015/C 410/07)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Markus Schneider, Clémence Perrin ja Marlene Lie Hakkebo, nosti 17 päivänä elokuuta 2015 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että koska Liechtenstein ei ole säädetyssä määräajassa hyväksynyt Euroopan talousalueesta tehdyn sopimuksen liitteessä II olevassa XIII luvun 15zn kohdassa tarkoitetun säädöksen 15 ja 16 artiklaa (Euroopan parlamentin ja neuvoston direktiivi 2010/53/EU, annettu 7 päivänä heinäkuuta 2010, elinsiirtoa varten tarkoitettujen ihmiselinten laatu- ja turvallisuusvaatimuksista, sellaisena kuin se on oikaistuna), sellaisena kuin se on mukautettuna ETA-sopimukseen pöytäkirjalla 1, täytäntöönpanemiseksi tarvittavia toimenpiteitä, se on laiminlyönyt kyseisen säädöksen 31 artiklan ja ETA-sopimuksen 7 artiklan mukaiset velvoitteensa.
            
         
               2.
            
            
               velvoittamaan Liechtensteinin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Liechtensteinin ruhtinaskunta ei ole noudattanut 11 päivään huhtikuuta 2015 mennessä EFTAn valvontaviranomaisen 11 päivänä helmikuuta 2015 antamaa perusteltua lausuntoa. Lausunto koskee sitä, että Liechtenstein ei ole saattanut osaksi kansallista lainsäädäntöään ETA-sopimuksen liitteessä II olevan XIII luvun 15zn kohdassa tarkoitettua elinsiirtoa varten tarkoitettujen ihmiselinten laatu- ja turvallisuusvaatimuksista 7 päivänä heinäkuuta 2010 annettua Euroopan parlamentin ja neuvoston direktiiviä 2010/53/EU, sellaisena kuin se on oikaistuna, jäljempänä ’säädös’, sellaisena kuin se on mukautettuna ETA-sopimukseen pöytäkirjalla 1.
            
         
               —
            
            
               EFTAn valvontaviranomainen toteaa, että Liechtenstein on laiminlyönyt säädöksen 31 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen 15 ja 16 artiklan täytäntöönpanemiseksi tarvittavat toimenpiteet asetetussa määräajassa.